போத்தோகர் பீடபூமி

போத்தோகர் பீடபூமி (Pothohar Plateau), பாகிஸ்தான் நாட்டின் பஞ்சாப் மாகாணத்தின் வடமேற்கில், சிந்து ஆறு மற்றும் ஜீலம் ஆறுகளின் வடிநிலப் பரப்புகளின் இடையில் அமைந்துள்ளது.இப்பீடபூமியில்  ராவல்பிண்டி மாவட்டம், ஜீலம் மாவட்டம், சக்வால் மாவட்டம் மற்றும் அட்டோக் மாவட்டம் அமைந்துள்ளது.A map of Punjab Province, Pakistan, showing Potohar Plateau consisting of four Districts; Rawalpindi, Chakwal, Jhelum and Attock.

புவியியல்
போத்தோகர் பீடபூமியின் கிழக்கில் ஜீலம் ஆறும், மேற்கில் சிந்து ஆறும், வடக்கில் காலா சிட்டா மலைத்தொடர் மற்றும் மார்கல்லா மலைகளும், தெற்கில்  உப்பு மலைத்தொடர்களும் அமைந்துள்ளது. இதன் தெற்கில் தால் பாலைவனம் அமைந்துள்ளது.இப்பீடபூமி 5,000 சதுர மைல் பரப்பளவும், கடல் மட்டத்திலிருந்து 1200 முதல் 1900 அடி வரை உயரம் கொண்டது.இப்பீடபூமியின் உயரமான இடம் 1,900 அடி (580 மீட்டர்) உயரத்தில் உள்ள சகேசர் எனும் இடம் ஆகும்.

மக்கள் தொகை பரம்பல்
இப்பீடபூமி பகுதிகளில் பஞ்சாபி மொழி பேசும் மக்கள் அதிக அளவில் வாழ்கின்றனர்.இப்பீடபூமியின் கிழக்கில் இந்த்கோ மொழி பேசும் மக்களும், மேற்கில் பஞ்சாபி  கெப்பி மற்றும் சாச்சி வட்டார வழக்கு மொழிகள் பேசும் அதிகம் உள்ளனர். பஞ்சாபி மக்களில் இராஜ்புத், ஜாட், அவான், குஜ்ஜர், ஜன்சுலா கோக்கர் மற்றும் காக்கர் இனக் குழுவினர் அதிகம் இப்பீடபூமி பகுதியில் வாழ்கின்றனர்.
பொருளாதாரம்
இப்பீடபூமி பகுதியில் போதுமான நீர் மேலாண்மை இல்லாவிட்டாலும், மழையை நம்பி பாகிஸ்தானின் 7% வேளாண்மை இப்பகுதியில் நடைபெறுகிறது.
இப்பீடபூமியின் முக்கியத் தலங்கள்

 தக்சசீலா 
 ஜௌலியன் விகாரை
 தர்மராஜிக தூபி
 மாணிக்யாலா தூபி
 கட்டாஸ் ராஜ் கோயில்கள்
 ரோத்தஸ் கோட்டை
 கட்டாஸ் ராஜ் கோயில்
  கேவரா உப்புச் சுரங்கம்

மேற்கோள்கள்

வெளி இணைப்புகள்

Potwar Plateau – Encyclopædia Britannica from Encyclopædia Britannica Premium Service
Regional Studies of the Potwar Plateau Area, Northern Pakistan United States Geological Survey

பகுப்பு:பஞ்சாப் (பாகிஸ்தான்)
பகுப்பு:பாக்கித்தானின் புவியியல்
பகுப்பு:பீடபூமிகள்